Our Fundraising Promise - Tenovus Cancer Care
Dros 50 mlynedd yn ôl, gwnaethom addewid fel Gofal Canser Tenovus i ddarparu cymorth i bobl sy'n cael eu heffeithio gan ganser, gan gynnig gobaith iddyn nhw beth bynnag a ddaw.
Diolch i bobl anhygoel fel chi, mae'r gwaith hwnnw yn parhau heddiw drwy ddarparu triniaeth, gofal a chymorth i filoedd o bobl bob blwyddyn lle a phan fod eu hangen.
Mae ein Tîm Codi Arian cyfeillgar ar gael i ateb unrhyw gwestiynau sydd gennych ac rydym wir yn gwerthfawrogi eich adborth. Os oes gennych gwestiynau ynghylch ein haddewid neu faterion codi arian, anfonwch ebost atom fundraising@tenovuscancercare.org.uk neu ffonio 029 2076 8850.
Os oes gennych bryderon neu gwestiynau am ganser, ffoniwch ein Llinell Gymorth rhad ac am ddim ar 0808 808 1010.
Byddwn yn dilyn y Cod Ymarfer Codi Arian
Byddwn yn monitro codwyr arian, gwirfoddolwyr a thrydydd partïon sy'n gweithio gyda ni i godi arian, i sicrhau eu bod nhw'n cydymffurfio â'r Cod Ymarfer Codi Arian a'r Addewid hon.
Byddwn yn cydymffurfio â'r gyfraith fel y bo'n gymwys i elusennau a chodi arian.
Byddwn yn gwneud yr hyn y dywedwn y byddwn yn ei wneud gyda'r rhoddion a gawn.
Os gofynnwn i drydydd parti godi arian ar ein rhan, byddwn yn gwneud y berthynas hon a'r trefniadau ariannol yn dryloyw.
Byddwn yn parchu eich hawliau a'ch preifatrwydd.
Ni fyddwn yn rhoi gormod o bwysau arnoch i wneud rhodd. Os nad ydych am roi neu rydych am roi'r gorau i roi, byddwn yn parchu eich penderfyniad.
Os yw'r gyfraith yn ei gwneud hi'n ofynnol, byddwn yn ceisio eich cydsyniad cyn cysylltu â chi i godi arian.
Os dywedwch wrthym nad ydych am i ni gysylltu â chi mewn ffordd arbennig ni fyddwn yn gwneud hynny. Byddwn yn gweithio gyda'r Gwasanaeth Dewis Galwadau Ffôn, Post a Chodi Arian i sicrhau nad yw'r rhai sy'n dewis peidio â derbyn mathau penodol o ddogfennau cyfathrebu yn eu cael.
Byddwn yn trin rhoddwyr a'r cyhoedd yn deg, gan ddangos sensitifrwydd ac addasu ein hymagwedd yn dibynnu ar eich anghenion.
Byddwn yn gofalu i beidio â defnyddio unrhyw ddelweddau neu eiriau sy'n achosi gofid neu bryder yn fwriadol.
Byddwn yn rheoli ein hadnoddau mewn modd cyfrifol ac yn ystyried effaith ein codi arian ar ein rhoddwyr, ein cefnogwyr a'r cyhoedd.
Os ydych yn anhapus gydag unrhyw beth rydym wedi'i wneud wrth godi arian, gallwch gysylltu â ni trwy wneud cwyn. Byddwn yn gwrando ar adborth ac yn ymateb yn briodol i'r cwynion a'r feirniadaeth a gawn.
Bydd ein trefn gwyno yn rhoi gwybod i chi sut i gysylltu â'r Rheoleiddiwr Codi Arian os teimlwch fod ein hymateb yn anfoddhaol.
Byddwn yn monitro ac yn cofnodi nifer y cwynion a gawn bob blwyddyn ac yn rhannu'r data hwn gyda'r Rheoleiddiwr Codi Arian ar gais.
Organising a fundraising event or activity, is to put it simply, fun! It can be hard work, but it's hugely rewarding, and it can be whatever you like!